Età de mezo

La "Età de Mezo", definia anca cofà Medioevo la xe stà un periodo de storia che xe durà dal 476, col copaton de Inpero Roman, finamente al 1492 co la descoverta de la Amèrica.

Drìo de ła sudivixion pì condivixa de ła Storia del'Eoropa che prevedea tre ere, clàsega, medioevałe e moderna, el Medioevo (termine conià da Flavio Biondo, ispirandose a Francesco Petrarca) xe el periodo entermedio, l'inisio del cual xe cołegà, par l'intera Eoropa, inte el 476 d.C., o sia nel'ano che senia, secondo na convension fisà dai storici, la deposision del'ultimo inperatore romano Romoło Augustoło e de conseguensa ła fin del'Inpero Romano.

Diversamente, ła concluxione de sta era xe cołocà in ciascùn paéxe in date diverxe, che le coincide co la nasita de łe rispetive monarchie nasionałi ed el periodo rinasimental.

Algune date comunemente doparae le xe el 1453, co la cascada de Costantinopołi par man dei Turchî o la fin de la Guera dei sento ani infra Inghiltera e Fransa, el 1492, co la fin del periodo islamego inte la Penisola Iberega e la descoverta de la Amèrica da banda de Cristoforo Colombo, e el 1517, col scuminzio del la Reforma Protestante. Secondo l'impostazion de la storiografia marxista, condivisa anca da alguni storeghi no marxisti, el Medioevo el se concludaria co la fin del Feudalesemo e la vegnua de l'industrialixasion inte el XVIII secolo.

El medioevo xe convensionalmente divixo en:
 Età de Mezo Alta, da V secoło al X secoło, caraterisada da condizioni economeghe desasiae e continue invaxion de Schiavoni, Arabi, Vichînghi e Ongari.
 Età de Mezo Bassa, co la formazion dei primi comuni in e la rinassua dei comerci, specialmente dopo la peste del 1346-1353.

 Altri projeti 

 Linganbi foresti